CELEX: 62008CN0486
Language: da
Date: 2008-10-12 00:00:00
Title: Sag C-486/08: Anmodning om præjudiciel afgørelse indgivet af Landesgericht Innsbruck (Østrig) den 12. oktober 2008 — Zentralbetriebsrat der Landeskrankenhäuser Tirols mod Land Tirol

21.2.2009   
            
            
               DA
            
            
               Den Europæiske Unions Tidende
            
            
               C 44/26
            
         Anmodning om præjudiciel afgørelse indgivet af Landesgericht Innsbruck (Østrig) den 12. oktober 2008 — Zentralbetriebsrat der Landeskrankenhäuser Tirols mod Land Tirol
   (Sag C-486/08)
   (2009/C 44/44)
   Processprog: tysk
   Den forelæggende ret
   Landesgericht Innsbruck
   Parter i hovedsagen
   
      Sagsøger: Zentralbetriebsrat der Landeskrankenhäuser Tirols
   
      Sagsøgt: Land Tirol
   Præjudicielle spørgsmål
   
               1)
            
            
               Er det foreneligt med § 4, stk. 1, i rammeaftalen vedrørende deltidsarbejde af 6. januar 1997, som blev gennemført ved deltidsarbejdsdirektivet af 15. december 1997 97/81/EF (1), at arbejdstagere, der indgår i et privatretligt ansættelsesforhold med en lokal myndighed eller en offentlig virksomhed, og som arbejder mindre en 12 timer om ugen (30 % af den normale arbejdstid), behandles på en mindre gunstig måde end sammenlignelige fuldtidsansatte hvad angår aflønning, indplacering, anerkendelse af tidligere beskæftigelsesperioder, ret til ferie, tillægsbetalinger, overtidstillæg mv.?
            
         
               2)
            
            
               Skal det i denne rammeaftales § 4, stk. 2, fastsatte princip om pro rata temporis fortolkes således, at det er til hinder for en national lovbestemmelse som L-VBG's § 55, stk. 5, hvorefter endnu ikke afholdt ferie skal tilpasses den nye arbejdstid forholdsmæssigt i tilfælde af, at en arbejdstagers arbejdstid ændres, hvilket indebærer, at en arbejdstager, som nedsætter sin arbejdstid fra fuldtid til deltid, får nedsat den ret til ferie, som den pågældende har optjent som fuldtidsansat, eller den pågældende som deltidsansat kun kan afholde denne ferie med nedsatte feriepenge?
            
         
               3)
            
            
               Er en national bestemmelse som L-VBG's § 1, stk. 1, litra m), hvorefter arbejdstagere, som er ansat tidsbegrænset i maksimum 6 måneder, eller som kun lejlighedsvist er beskæftiget, behandles på en mindre gunstig måde end sammenlignelige fastansatte hvad angår aflønning, indplacering, anerkendelse af tidligere beskæftigelsesperioder, ret til ferie, tillægsbetalinger, overtidstillæg mv., i strid med § 4 i rammeaftalen indgået mellem de generelle tværfaglige organisationer, der blev gennemført ved direktivet vedrørende tidsbegrænset ansættelse af 28. juni 1999 (1999/70/EF) (2)?
            
         
               4)
            
            
               Foreligger der en indirekte forskelsbehandling på grund af køn i medfør af artikel 14, stk. 1, litra c), i direktivet om ligebehandling af mænd og kvinder af 5. juli 2006 RL 2006/54/EF (3), når den lovhjemlede ret til ferie fra året før en fødsel allerede er bortfaldet ved udløbet af en forældreorlov for ansatte, som benytter sig af den lovhjemlede ret til at afholde forældreorlov uden løn i to år, når størstedelen (97 %) af de berørte arbejdstagere er kvinder?
            
         
      (1)  EFT L 14, s. 9.
   
      (2)  EFT L 175, s. 43.
   
      (3)  EFT L 204, s. 23.